229 રનનો પીછો કરવા ઉતરેલી ભારતીય ટીમે સ્મૃતિ મંધાનાના રૂપમાં પહેલી વિકેટ જલદી ગુમાવી દીધી હતી. પરંતુ ત્યારબાદ કેપ્ટન મિતાલી રાજ (17) અને પૂનમ રાઉતે (86)એ ઈનિંગને સ્થિરતા આપી હતી. મિતાલી એક ઉતાવળીયો રન લેવામાં રનઆઉટ થઈ હતી. ત્યારબાદ સેમીફાઈનલમાં જોરદાર ઈનિંગ રમનારી હરમીનપ્રીત કોર બેટિંગમાં આવી હતી. રાઉત અને કૌરની જોડીએ ત્રીજી વિકેટ માટે 95 રન જોડ્યા હતા. બંનેએ અડધી સદીઓ ફટકારી હતી અને ટીમને વિજય તરફ આગળ વધારી હતી. પણ ત્યારબાદ ઈંગ્લેન્ડની બોલર આન્યા શ્રોબસોલે ભારતીય ટીમ પર તોફાન બનીને ફરી વળી હતી અને ભારતીય ટીમને ટાર્ગેટ સુધી પહોંચવા દીધી નહોતી. તેણે ભારતની છ ખેલાડીઓને આઉટ કરી મેચને ઈંગ્લેન્ડની તરફ કરી દીધી હતી.